[{"text_idx": "#000000", "text": "Llywodraeth Cymru\u2019n cyhoeddi \u00a310m i helpu pobl ddigartref i hunan-ynysu"}, {"text_idx": "#000004", "text": "\u201cRydym yn croesawu\u2019r newyddion heddiw am yr arian ychwanegol i bobl ddigartref yn ystod haint COVID-19."}, {"text_idx": "#000006", "text": "\u201cNid oes amheuaeth mai COVID-19 yw\u2019r her fwyaf i ni ei hwynebu fel mudiad rheng flaen sy\u2019n delio a\u0302 digartrefedd a chysgu ar y stryd. Mae\u2019r Wallich ac elusennau digartrefedd eraill yn wynebu problemau o ran staffio, lle mae pobl yn gorfod rhannu llety, a chael gwybodaeth i\u2019r bobl sydd fwyaf ei angen. Hoffem achub ar y cyfle hwn i ddiolch i\u2019n staff a\u2019n gwirfoddolwyr sy\u2019n dal i weithio\u2019n ddiflino ac yn greadigol i roi cymorth ar adeg pan fo\u2019r bobl yr ydyn ni\u2019n gweithio gyda nhw\u2019n arbennig o fregus."}, {"text_idx": "#000007", "text": "\u201cYn ogystal a\u0302\u2019r arian, rydym yn croesawu sicrwydd y Gweinidog y gwneith ei gorau glas i cael gwared a\u0302\u2019r rhwystrau dyddiol a wynebir gan ein cleientiaid a sicrhau mynediad cyfartal at y gwasanaethau sydd eu hangen mor daer arnynt. Gobeithio y gall ychydig o obaith i\u2019r bobl a gefnogwn ddod allan o\u2019r argyfwng hwn.\u201d"}, {"text_idx": "#000009", "text": "\u201cBydd yr wythnosau a\u2019r misoedd nesaf yn eithriadol anodd i ni gyd, ond i\u2019r rhai nad oes ganddynt sicrwydd o gartref, ac i\u2019r bobl sy\u2019n gweithio\u2019n ddiflino i\u2019w helpu, bydd yn amser arbennig o galed."}, {"text_idx": "#000011", "text": "\u201cBydd y cymorth ariannol o \u00a310m a gyhoeddaf heddiw\u2019n sicrhau bod gan bobl sydd eisoes neu sydd mewn perygl o gysgu ar y stryd, a rhai sydd mewn llety dros dro anfoddhaol, y cymorth a\u2019r adnoddau angenrheidiol i ddiogelu eu hunain yn ystod yr argyfwng."}, {"text_idx": "#000012", "text": "\u201cRydym hefyd yn cymryd camau i sicrhau bod gan bawb yng Nghymru, beth bynnag yw eu statws mewnfudo, y cymorth i aros yn ddiogel ac iach dros y cyfnod hwn.\u201d"}, {"text_idx": "#000013", "text": "Datganiadau a Pholisi\u0308au The Wallich"}]